CELEX: 
Language: ro
Date: 2016-10-03 00:00:00
Title: REGULAMENTUL DELEGAT (UE) …/… AL COMISIEI privind cadrul comun de monitorizare și evaluare prevăzut în Regulamentul (UE) nr. 514/2014 al Parlamentului European și al Consiliului [de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor]

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               În temeiul dispozițiilor Regulamentului (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor, Comisia este împuternicită să adopte acte delegate.
            
            
               În conformitate cu articolul 55 alineatul (4) din regulament, scopul prezentului act delegat este dezvoltarea în continuare a cadrului comun de monitorizare și evaluare, stabilit prin articolul 55 alineatul (3). În contextul asigurării răspunderii și a transparenței față de cetățenii UE și în contextul angajamentului de a demonstra rezultatele, impactul și valoarea adăugată a inițiativelor sprijinite de UE, monitorizarea și evaluarea sunt esențiale pentru furnizarea dovezilor necesare. Un cadru de monitorizare și evaluare care funcționează corect contribuie la evaluarea rezultatelor instrumentelor financiare care sprijină politicile din domeniul afacerilor interne. Datorită acestui cadru se poate urmări și verifica mai bine dacă sunt îndeplinite obiectivele regulamentului și ale programelor și se poate evalua mai bine calitatea rezultatelor obținute. Monitorizarea și evaluarea sunt principalele instrumente cu ajutorul cărora se stabilește dacă este necesară o mai bună direcționare spre obiectivele stabilite inițial și se captează efectele, rezultatele și impactul intervențiilor.
            
            
               Conform regulamentului, Comisia are rolul de a monitoriza cu regularitate regulamentul menționat, în cooperare, dacă este cazul, cu statele membre. În regulament este prevăzută și sarcina Comisiei de a evalua, în parteneriat cu statele membre, punerea în aplicare a regulamentelor specifice menționate la articolul 2. De asemenea, în regulament este stabilită obligația statelor membre de a transmite Comisiei rapoarte anuale de punere în aplicare (articolul 54) și rapoarte de evaluare (articolul 57). Aceste rapoarte, împreună cu datele și analizele proprii ale Comisiei, formează baza pentru rapoartele de evaluare pe care Comisia le prezintă Parlamentului European, în temeiul articolului 57 alineatul (2).
            
            
               În prezentul act sunt detaliate modalitățile de cooperare și de parteneriat între Comisie și statele membre în ceea ce privește cadrul comun de monitorizare și evaluare. Pentru facilitarea activităților de monitorizare și evaluare sunt propuse metode suplimentare. Prin intermediul unei colaborări strânse între coordonatorii activităților de monitorizare și evaluare din statele membre și Comisie și prin elaborarea unor seturi de indicatori comuni de rezultat și de impact și de întrebări de evaluare comune se va stabili o abordare uniformă. Aceasta va permite Comisiei să raporteze rezultatele obținute și impactul regulamentelor.
            
            
               Adoptarea prezentului act delegat nu presupune niciun cost pentru bugetul UE.
            
            
               2.CONSULTĂRI ÎNAINTEA ADOPTĂRII ACTULUI
            
            
               În conformitate cu punctul 4 din Înțelegerea comună cu privire la actele delegate dintre Parlamentul European, Consiliu și Comisia Europeană, s-au purtat consultări adecvate și transparente, inclusiv la nivel de experți, cu privire la prezentul act delegat.
            
            
               Comisia a prezentat proiectul de dispoziții și a purtat un dialog cu statele membre în care au fost abordate toate aspectele acestuia. Acest proces a contribuit la clarificarea abordării Comisiei și, după ascultarea opiniilor experților, la îmbunătățirea textului proiectului. Experții au prezentat, în urma reuniunilor, și observații scrise. Respectivele întrebări și observații au fost luate în considerare la elaborarea prezentului regulament și a anexelor la acesta.
            
            
               Mai precis, prezentul act delegat a fost discutat la reuniunile grupurilor de experți din 2 și 3 iulie 2013, 16 octombrie 2013, 5 februarie 2014, 4 februarie 2015, 16 iunie 2015 și 14 ianuarie 2016, la care au participat reprezentanți din toate statele membre. Data, ordinea de zi și documentele relevante ale reuniunilor au fost notificate în mod corespunzător Parlamentului European pentru a-i permite și acestuia să participe la reuniuni.
            
            
               Cu participarea reprezentanților statelor membre a fost constituită o rețea de experți în domeniul monitorizării și evaluării Fondului pentru azil, migrație și integrare și a Fondului pentru securitate internă. Această rețea s-a întâlnit cu serviciile Comisiei în mai multe ocazii în 2015 și în 2016, pentru a discuta și a pregăti documentele care urmau să fie prezentate la reuniunile grupului de experți.
            
            
               3.ELEMENTELE JURIDICE ALE ACTULUI DELEGAT
            
            
               Prin articolul 55 alineatul (4) din Regulamentul (UE) nr. 514/2014, Comisia este împuternicită să adopte acte delegate pentru dezvoltarea în continuare a cadrului comun de monitorizare și evaluare.
            
            
               REGULAMENTUL DELEGAT (UE) …/… AL COMISIEI
            
            
               din 3.10.2016
            
            
               privind cadrul comun de monitorizare și evaluare prevăzut în Regulamentul (UE) nr. 514/2014 al Parlamentului European și al Consiliului [de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor]
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
         
         
            
               având în vedere Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor
                  1
               , în special articolul 55 alineatul (4),
            
            
               întrucât:
            
            
               (1)Pentru a sprijini Comisia în procesul de monitorizare și evaluare a Regulamentului (UE) nr. 514/2014 și a regulamentelor specifice menționate la articolul 2 și pentru a face posibilă o analiză integrată la nivelul Uniunii, statele membre ar trebui să urmeze o abordare uniformă, în măsura în care este posibil, atunci când desfășoară activități de monitorizare și evaluare.
            
            
               (2)Experții în materie de monitorizare și evaluare din statele membre au cooperat cu Comisia la elaborarea unor indicatori comuni de rezultat și de impact, care ar trebui utilizați pentru evaluarea punerii în aplicare a Regulamentului (UE) nr. 514/2014 și a regulamentelor specifice. Acești indicatori completează lista de indicatori comuni menționată în anexa II la Regulamentul (UE) nr. 513/2014 al Parlamentului European și al Consiliului
                  2
               , în anexa IV la Regulamentul (UE) nr. 515/2014 al Parlamentului European și al Consiliului
                  3
                și în anexa IV la Regulamentul (UE) nr. 516/2014 al Parlamentului European și al Consiliului
                  4
               . 
            
            
               (3)Experții în materie de monitorizare și evaluare din statele membre au cooperat cu Comisia la elaborarea unor întrebări de evaluare comune pentru evaluarea punerii în aplicare a programelor naționale în statele membre. Întrebările de evaluare corespund cerințelor prevăzute la articolul 55 alineatele (3) și (6) din Regulamentul (UE) nr. 514/2014.
            
            
               (4)Regatul Unit și Irlanda au obligații în temeiul Regulamentului (UE) nr. 514/2014 și sunt supuse, prin urmare, dispozițiilor prezentului regulament.
            
            
               (5)Danemarca nu are obligații nici în temeiul Regulamentului (UE) nr. 514/2014, nici în temeiul prezentului regulament, și nu face obiectul aplicării vreunuia dintre acestea,
            
            
               ADOPTĂ PREZENTUL REGULAMENT:
            
            
               Articolul 1
            
            
               Fiecare stat membru desemnează, în cadrul autorității responsabile, un coordonator cu atribuții de monitorizare și evaluare și definește sarcinile acestuia.
            
            
               Prin rețeaua facilitată de Comisie, coordonatorii activităților de monitorizare și evaluare:
            
            
               (a)își comunică unii altora cunoștințele și competențele de specialitate în domeniul bunelor practici de monitorizare și evaluare;
            
            
               (b)contribuie la punerea în aplicare a cadrului comun de monitorizare și evaluare, astfel cum este prevăzut la articolul 55 din Regulamentul (UE) nr. 514/2014 și completat prin prezentul regulament; 
            
            
               (c)facilitează evaluarea punerii în aplicare a programelor naționale, astfel cum este prevăzută la articolele 56 și 57 din Regulamentul (UE) nr. 514/2014 și completată prin prezentul regulament și
            
            
               (d)colaborează cu Comisia la elaborarea unui document de orientare cu privire la modul de efectuare a evaluării, astfel cum se menționează la articolul 56 alineatul (3) din Regulamentul (UE) nr. 514/2014.
            
            
            
               Articolul 2
            
            
               1.Rapoartele de evaluare menționate la articolul 57 alineatul (1) din Regulamentul (UE) nr. 514/2014 respectă modelul care urmează să fie elaborat de Comisie și care va include întrebările de evaluare prevăzute în anexele I și II la prezentul regulament. 
            
            
               2.În rapoartele de evaluare se utilizează indicatorii stabiliți în anexele III și IV. Comisia stabilește definițiile, sursele și bazele de referință ale indicatorilor menționați în anexele III și IV în documentul de orientare cu privire la modul de efectuare a evaluărilor, menționat la articolul 56 alineatul (3) din Regulamentul (UE) nr. 514/2014. 
            
            
               3.Statele membre transmit rapoartele de evaluare prin sistemul de schimb electronic de date („SFC 2014”) instituit prin articolul 2 din Regulamentul (UE) nr. 802/2014
                  5
               . 
            
         
         
            
               4.În conformitate cu articolul 12 alineatele (3) și (4) din Regulamentul (UE) nr. 514/2014, autoritatea responsabilă consultă comitetul de monitorizare cu privire la rapoartele anuale de punere în aplicare și la acțiunile întreprinse în urma concluziilor și recomandărilor formulate în rapoartele de evaluare, înainte ca documentele menționate să fie transmise Comisiei.
            
            
               Articolul 3
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în statele membre în conformitate cu tratatele.
            
            
               Adoptată la Bruxelles, 3.10.2016.
            
            
               
                     Pentru Comisie,
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        JO L 150, 20.5.2014, p. 112.
               
               
                  
                     (2)
                  
                        Regulamentul (UE) nr. 513/2014 al Parlamentului European și a Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru cooperarea polițienească, prevenirea și combaterea criminalității și gestionarea crizelor și de abrogare a Deciziei 2007/125/JAI a Consiliului (JO L 150, 20.5.2014, p. 93). .
               
               
                  
                     (3)
                  
                        Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize și de abrogare a Deciziei nr. 574/2007/CE (JO L 150, 20.5.2014, p. 143).
               
               
                  
                     (4)
                  
                        Regulamentul (UE) nr. 516/2014 al Parlamentului European și al Consiliului din 16 aprilie 2014 de instituire a Fondului pentru azil, migrație și integrare, de modificare a Deciziei 2008/381/CE a Consiliului și de abrogare a Deciziilor nr. 573/2007/CE și nr. 575/2007/CE ale Parlamentului European și ale Consiliului și a Deciziei 2007/435/CE a Consiliului (JO L 150, 20.5.2014, p. 168).
               
               
                  
                     (5)
                  
                        Regulamentul de punere în aplicare (UE) nr. 802/2014 al Comisiei din 24 iulie 2014 de stabilire a modelelor pentru programele naționale și de stabilire a termenilor și condițiilor sistemului de schimb electronic de date între Comisie și statele membre, în temeiul Regulamentului (UE) nr. 514/2014 al Parlamentului European și al Consiliului de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (JO L 219, 25.7.2014, p. 22).
               
            
      
    ---documentbreak--- 
      
         
         
            
               ANEXĂ
            
            
               la
            
            
               REGULAMENTUL DELEGAT (UE) …/… AL COMISIEI
            
            
               privind cadrul comun de monitorizare și evaluare prevăzut în Regulamentul (UE) nr. 514/2014 al Parlamentului European și al Consiliului [de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor]
            
            
               Lista întrebărilor de evaluare pentru rapoartele de evaluare întocmite de statele membre și de Comisie în ceea ce privește Fondul pentru azil, migrație și integrare, astfel cum se menționează la articolele 56 și 57 din Regulamentul (UE) nr. 514/2014 al Parlamentului European și al Consiliului 
            
            
            
               Eficacitatea
            
            
               1) În ce măsură a atins Fondul pentru azil, migrație și integrare („fondul”) obiectivele stabilite în Regulamentul (UE) nr. 516/2014?
            
            
               a) Cum a contribuit fondul la consolidarea și dezvoltarea tuturor aspectelor sistemului european comun de azil, inclusiv a dimensiunii externe a acestuia?
            
            
               i) Ce progrese s-au realizat în ceea ce privește consolidarea și dezvoltarea procedurilor de azil și cum a contribuit fondul la realizarea acestor progrese?
            
            
               ii) Ce progrese s-au realizat în ceea ce privește consolidarea și dezvoltarea condițiilor de primire și cum a contribuit fondul la realizarea acestor progrese?
            
            
               iii) Ce progrese s-au realizat în ceea ce privește punerea cu succes în aplicare a cadrului juridic din Directiva privind condițiile pentru protecția internațională (și modificările ulterioare ale acesteia) și cum a contribuit fondul la realizarea acestor progrese?
            
            
               iv) Ce progrese s-au realizat în ceea ce privește mărirea capacității statelor membre de a-și dezvolta, monitoriza și evalua politicile și procedurile de azil și cum a contribuit fondul la realizarea acestor progrese?
            
            
               v) Ce progrese s-au realizat în ceea ce privește crearea, dezvoltarea și implementarea unor programe și strategii naționale de relocare și a altor programe de admisie umanitară și cum a contribuit fondul la realizarea acestor progrese?
            
            
            
               b) Cum a contribuit fondul la sprijinirea migrației legale către statele membre, în conformitate cu necesitățile economice și sociale ale acestora, precum necesitățile pieței forței de muncă, salvgardând în același timp integritatea sistemelor de imigrație ale statelor membre, și la promovarea integrării efective a resortisanților din țări terțe?
            
            
               i) Ce progrese s-au realizat în ceea ce privește sprijinirea migrației legale către statele membre, în conformitate cu necesitățile economice și sociale ale acestora, precum necesitățile pieței forței de muncă, și cum a contribuit fondul la realizarea acestor progrese?
            
            
               ii) Ce progrese s-au realizat în ceea ce privește promovarea integrării efective a resortisanților din țări terțe și cum a contribuit fondul la realizarea acestor progrese?
            
            
               iii) Ce progrese s-au realizat în ceea ce privește sprijinirea cooperării dintre statele membre, în vederea salvgardării integrității sistemelor de imigrație ale statelor membre, și cum a contribuit fondul la realizarea acestor progrese?
            
         
         
            
               iv) Ce progrese s-au realizat în ceea ce privește crearea capacității de integrare și migrație legală în statele membre și cum a contribuit fondul la realizarea acestor progrese?
            
            
               c) Cum a contribuit fondul la consolidarea unor strategii de returnare echitabile și eficace în statele membre, care să contribuie la combaterea imigrației ilegale, cu accent pe sustenabilitatea returnării și pe readmisia efectivă în țările de origine și tranzit?
            
            
               i) Ce progrese s-au realizat în ceea ce privește sprijinirea măsurilor care însoțesc procedurile de returnare și cum a contribuit fondul la realizarea acestor progrese?
            
            
               ii) Ce progrese s-au realizat în ceea ce privește punerea în aplicare efectivă a măsurilor de returnare (voluntară și forțată) și cum a contribuit fondul la realizarea acestor progrese?
            
            
               iii) Ce progrese s-au realizat în ceea ce privește consolidarea cooperării practice dintre statele membre și/sau cu autoritățile din țările terțe în domeniul măsurilor de returnare și cum a contribuit fondul la realizarea acestor progrese?
            
            
               iv) Ce progrese s-au realizat în ceea ce privește crearea capacității de returnare și cum a contribuit fondul la realizarea acestor progrese?
            
            
               d) Cum a contribuit fondul la consolidarea solidarității și a repartizării responsabilității între statele membre, în special față de statele membre cele mai afectate de fluxurile de migrație și azil, inclusiv prin cooperare la nivel practic?
            
            
               i) Cum a contribuit fondul la transferul solicitanților de azil [în conformitate cu Deciziile (UE) 2015/1253 și 2015/1601 ale Consiliului]? 
            
            
               ii) Cum a contribuit fondul la transferul beneficiarilor de protecție internațională dintr-un stat membru în altul? 
            
            
               e) Cum a contribuit fondul la sprijinirea statelor membre în situațiile de urgență justificate corespunzător care necesitau acțiuni urgente?
            
            
                  i) Ce fel de acțiuni de urgență au fost întreprinse?
            
            
               ii) Cum au contribuit acțiunile de urgență întreprinse cu sprijin din fond la rezolvarea nevoilor urgente ale statului membru?
            
            
               iii) Care sunt principalele rezultate ale acțiunilor de urgență?
            
            
            
               Eficiența (Au fost atinse obiectivele generale ale fondului la costuri rezonabile?)
            
            
               2) În ce măsură a produs fondul efectele dorite la costuri rezonabile din punctul de vedere al resurselor financiare și umane mobilizate? Ce măsuri au fost întreprinse pentru prevenirea, detectarea, raportarea și urmărirea cazurilor de fraudă și a altor nereguli și ce rezultate au avut aceste măsuri? 
            
            
            
               Relevanța (Au corespuns obiectivele intervențiilor finanțate din fond nevoilor reale?)
            
            
               3) Obiectivele stabilite de statul membru în programul național au răspuns la nevoile identificate? Obiectivele stabilite în programul anual de activitate (acțiuni ale Uniunii) au răspuns la nevoile reale? Obiectivele stabilite în programul anual de activitate (asistență de urgență) au răspuns la nevoile reale? Ce măsuri a luat statul membru pentru a face față unor noi nevoi?
            
            
         
         
            
               Coerența (Obiectivele stabilite în programul național aferent fondului au fost coerente cu cele stabilite în alte programe finanțate din resurse ale UE și valabile în domenii similare de activitate? Coerența a fost asigurată și pe durata utilizării fondului?)
            
            
               4) A fost efectuată vreo evaluare a altor intervenții cu obiective similare și s-a ținut cont de o astfel de evaluare în etapa de programare? Pentru perioada de utilizare au fost create mecanisme de coordonare între fond și alte intervenții cu obiective similare? Acțiunile realizate cu sprijin din fond au fost coerente și compatibile cu alte intervenții cu obiective similare?
            
            
            
               Complementaritatea (Obiectivele stabilite în programul național și acțiunile corespunzătoare întreprinse au fost complementare cu cele stabilite în cadrul altor politici, în special al politicilor urmărite de statul membru)?
            
            
               5) A fost efectuată vreo evaluare a altor intervenții cu obiective complementare și s-a ținut cont de o astfel de evaluare în etapa de programare? Pentru perioada de utilizare au fost create mecanisme de coordonare între fond și alte intervenții cu obiective similare, în scopul de a se asigura complementaritatea acestora? Au fost create mecanisme de prevenire a suprapunerilor de instrumente financiare?
            
            
            
               Valoarea adăugată a UE
                      (Sprijinul din partea UE a adus vreo valoare adăugată?) 
            
            
               6) Ce tipuri principale de valoare adăugată a adus sprijinul din fond (volum, domeniu de aplicare, rol, proces)? Ar fi putut statul membru să desfășoare acțiunile necesare pentru punerea în aplicare a politicilor UE în domeniile fondului fără sprijinul financiar al acestuia? Care ar fi cele mai probabile consecințe dacă s-ar întrerupe sprijinul oferit din fond? În ce măsură au generat acțiunile sprijinite din fond un beneficiu la nivelul Uniunii?
            
            
            
               Durabilitatea (Există probabilitatea ca efectele pozitive ale proiectelor sprijinite din fond să se mențină când nu va mai exista sprijin din fond?)
            
            
               7) Care au fost principalele măsuri adoptate de statul membru pentru a asigura durabilitatea rezultatelor proiectelor realizate cu sprijin din fond (atât în etapa de programare, cât și în cea de utilizare)? Au fost create mecanisme de verificare a durabilității în etapa de programare și în cea de utilizare? În ce măsură se preconizează că se vor menține rezultatele/beneficiile acțiunilor finanțate din fond?
            
            
            
               Simplificarea și reducerea sarcinii administrative (Se poate vorbi de o simplificare a procedurilor de gestionare a fondului și de o reducere a sarcinii administrative pentru beneficiarii acestui fond?)
            
            
               8) S-a observat vreo simplificare pentru beneficiarii fondului ca urmare a procedurilor inovatoare introduse de fond (opțiunea simplificată în materie de costuri, programarea multianuală, normele naționale de eligibilitate, programele naționale mai cuprinzătoare care creează flexibilitate)?
            
            
         
         
      
    ---documentbreak--- NA ---documentbreak--- 
      
         
         
            
               ANEXĂ
            
            
               la
            
            
               REGULAMENTUL DELEGAT (UE) …/… AL COMISIEI
            
            
               privind cadrul comun de monitorizare și evaluare prevăzut în Regulamentul (UE) nr. 514/2014 al Parlamentului European și al Consiliului [de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor]
            
            
               Lista întrebărilor de evaluare pentru rapoartele de evaluare întocmite de statele membre și de Comisie în ceea ce privește Fondul pentru securitate internă, astfel cum se menționează la articolele 56 și 57 din Regulamentul (UE) nr. 514/2014 al Parlamentului European și al Consiliului 
            
            
            
               Eficacitatea
            
            
               1) Cum a contribuit Fondul pentru securitate internă („fondul”) la realizarea obiectivelor generale definite în Regulamentul 515/2014?
            
            
               a) Cum a contribuit fondul la realizarea următoarelor obiective specifice: 
            
            
               sprijinirea politicii comune în materie de vize în vederea facilitării călătoriilor în scopuri legitime, 
            
            
               asigurarea unei înalte calități a serviciilor oferite solicitanților de viză, 
            
            
               asigurarea egalității de tratament pentru resortisanții din țările terțe și
            
            
               combaterea imigrației ilegale?
            
            
               i) Ce progrese s-au realizat în ceea ce privește promovarea dezvoltării și a punerii în aplicare a politicii comune în materie de vize în vederea facilitării călătoriilor în scopuri legitime și cum a contribuit fondul la realizarea acestor progrese?
            
            
               ii) Ce progrese s-au realizat în ceea ce privește asigurarea unei mai bune acoperiri consulare și a unor practici armonizate în statele membre în materie de eliberare a vizelor și cum a contribuit fondul la realizarea acestor progrese?
            
            
               iii) Ce progrese s-au realizat în ceea ce privește asigurarea aplicării acquis-ului Uniunii în materie de vize și cum a contribuit fondul la realizarea acestor progrese?
            
            
               iv) Ce progrese s-au realizat în ceea ce privește contribuția statelor membre la consolidarea cooperării dintre statele membre care acționează în țări terțe cu privire la fluxurile de resortisanți ai țărilor terțe pe teritoriul statelor membre, inclusiv la prevenirea și combaterea imigrației ilegale, precum și la consolidarea cooperării cu țări terțe, și cum a contribuit fondul la realizarea acestor progrese?
            
            
               v) Ce progrese s-au realizat în ceea ce privește sprijinirea politicii comune în materie de vize prin crearea și funcționarea sistemelor informatice, a infrastructurii lor de comunicare și a echipamentelor și cum a contribuit fondul la realizarea acestor progrese?
            
            
               vi) Cum a contribuit sprijinul operațional prevăzut la articolul 10 din Regulamentul (UE) nr. 515/2014 la realizarea obiectivului specific privind politica comună în materie de vize? 
            
         
         
            
            
               b) Cum a contribuit fondul la următoarele obiective specifice: 
            
            
               sprijinirea gestionării integrate a frontierelor, inclusiv promovarea armonizării în continuare a măsurilor adoptate în domeniul gestionării frontierelor, în conformitate cu standardele comune ale Uniunii și prin împărtășirea informațiilor între statele membre și între statele membre și Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene și
            
            
               asigurarea, pe de o parte, a unui nivel uniform și ridicat de control și protecție a frontierelor externe, inclusiv prin combaterea imigrației ilegale, și, pe de altă parte, a fluidizării trecerii frontierelor externe, în conformitate cu acquis-ul Schengen, garantând, în același timp, accesul la protecție internațională pentru persoanele ce au nevoie de aceasta, în conformitate cu obligațiile privind drepturile omului asumate de statele membre, inclusiv cu principiul nereturnării?
            
            
               i) Ce progrese s-au realizat în ceea ce privește promovarea dezvoltării, implementării și aplicării unor politici care să asigure absența oricărui control asupra persoanelor la trecerea frontierelor interne și cum a contribuit fondul la realizarea acestor progrese?
            
            
               ii) Ce progrese s-au realizat în ceea ce privește controlul persoanelor și monitorizarea eficientă a trecerii frontierelor externe și cum a contribuit fondul la realizarea acestor progrese?
            
            
               iii) Ce progrese s-au realizat în ceea ce privește introducerea progresivă a unui sistem integrat de gestionare a frontierelor externe, întemeiat pe solidaritate și responsabilitate și cum a contribuit fondul la realizarea acestor progrese? 
            
            
               iv) Ce progrese s-au realizat în ceea ce privește asigurarea aplicării acquis-ului Uniunii în materie de gestionare a frontierelor și cum a contribuit fondul la realizarea acestor progrese?
            
            
               v) Ce progrese s-au realizat în ceea ce privește consolidarea gradului de cunoaștere a situației la frontierele externe și a capacității de reacție a statelor membre și cum a contribuit fondul la realizarea acestor progrese?
            
            
               vi) Ce progrese s-au realizat în ceea ce privește crearea și funcționarea sistemelor informatice, a infrastructurii lor de comunicare și a echipamentelor ce sprijină controalele și supravegherea la frontierele externe și cum a contribuit fondul la realizarea acestor progrese?
            
            
               vii) Ce progrese s-au realizat în ceea ce privește serviciile furnizate statelor membre în situațiile de urgență justificate corespunzător care necesită acțiuni urgente la frontierele externe și cum a contribuit asistența de urgență la realizarea acestor progrese? Ce fel de acțiuni de urgență au fost întreprinse? Cum au contribuit acțiunile de urgență întreprinse cu sprijin din fond la rezolvarea nevoilor urgente ale statului membru? Care sunt principalele rezultate ale acțiunilor de urgență? 
            
            
               viii) Cum a contribuit sprijinul operațional prevăzut la articolul 10 din Regulamentul (UE) nr. 515/2014 la realizarea obiectivului specific privind gestionarea frontierelor? 
            
            
            
            
               2) Cum a contribuit fondul la realizarea obiectivului general definit în Regulamentul (UE) nr. 513/2014?
            
            
               a) Cum a contribuit fondul la următoarele obiective specifice:
            
            
               prevenirea criminalității transfrontaliere, a formelor grave de criminalitate și a criminalității organizate, inclusiv a terorismului și
            
            
               consolidarea coordonării și cooperării dintre autoritățile de aplicare a legii și alte autorități naționale din statele membre, inclusiv cu Europol sau cu alte organisme competente ale Uniunii, și cu organizațiile din țările terțe și organizațiile internaționale relevante?
            
            
               i) Ce progrese s-au realizat în ceea ce privește obținerea rezultatelor preconizate ale consolidării capacității statelor membre de a combate criminalitatea transfrontalieră, formele grave de criminalitate și criminalitatea organizată, inclusiv terorismul, și de a-și consolida cooperarea reciprocă în acest domeniu și cum a contribuit fondul la realizarea acestor progrese? 
            
            
               ii) Ce progrese s-au realizat în ceea ce privește dezvoltarea coordonării administrative și operaționale și a cooperării dintre autoritățile publice ale statelor membre, Europol sau alte organisme relevante ale Uniunii și, dacă a fost cazul, cu țările terțe și organizațiile internaționale și cum a contribuit fondul la realizarea acestor progrese?
            
         
         
            
               iii) Ce progrese s-au realizat în ceea ce privește dezvoltarea schemelor de instruire, cum ar fi cele privind competențele tehnice și profesionale și cunoașterea obligațiilor în materie de drepturi ale omului și libertăți fundamentale, în implementarea politicilor de formare ale UE, inclusiv prin programe speciale de schimb în domeniul aplicării legii Uniunii, și cum a contribuit fondul la realizarea acestor progrese?
            
            
               iv) Ce progrese s-au realizat în ceea ce privește introducerea unor măsuri, mecanisme de salvgardare și bune practici pentru identificarea și sprijinirea martorilor și a victimelor infracționalității, inclusiv a victimelor terorismului, și cum a contribuit fondul la realizarea acestor progrese?
            
            
               b) Cum a contribuit fondul la îmbunătățirea capacității statelor membre de a gestiona în mod eficace riscurile și situațiile de criză legate de securitate și de a proteja persoanele și infrastructurile critice împotriva atacurilor teroriste și a altor incidente legate de securitate?
            
            
               i) Ce progrese s-au realizat în ceea ce privește consolidarea capacității administrative și operaționale a statelor membre de protejare a infrastructurii critice în toate sectoarele activității economice, inclusiv prin parteneriate de tip public-privat și prin condiții mai bune de coordonare, cooperare, schimb și diseminare de know-how și experiență în cadrul Uniunii și cu țările terțe relevante și cum a contribuit fondul la realizarea acestor progrese?
            
            
               ii) Ce progrese s-au realizat în ceea ce privește crearea de conexiuni sigure și a unei coordonări eficiente între participanții la sistemele sectoriale de alertă rapidă și la cooperarea în caz de situații de criză la nivelul Uniunii și la nivel național și cum a contribuit fondul la realizarea acestor progrese? 
            
            
               iii) Ce progrese s-au realizat în ceea ce privește îmbunătățirea capacității administrative și operaționale a statelor membre și a Uniunii în vederea dezvoltării de evaluări cuprinzătoare ale amenințărilor și riscurilor și cum a contribuit fondul la realizarea acestor progrese?
            
            
            
               Eficiența (A produs fondul efectele dorite la costuri rezonabile?)
            
            
               3) În ce măsură a produs fondul efectele scontate la costuri rezonabile din punctul de vedere al resurselor financiare și umane mobilizate? Ce măsuri au fost întreprinse pentru prevenirea, detectarea, raportarea și urmărirea cazurilor de fraudă și a altor nereguli și ce rezultate au avut aceste măsuri?
            
            
            
               Relevanța (Au corespuns obiectivele intervențiilor finanțate din fond nevoilor reale?)
            
            
               4) Obiectivele stabilite de statul membru în programele sale naționale au răspuns la nevoile identificate? Obiectivele stabilite în programul anual de activitate (acțiuni ale Uniunii) au răspuns la nevoile reale? Obiectivele stabilite în programul anual de activitate (asistență de urgență) au răspuns la nevoile reale? Ce măsuri a luat statul membru pentru a face față unor noi nevoi? 
            
            
            
               Coerența (Obiectivele stabilite în programul național au fost coerente cu cele stabilite în alte programe finanțate din resurse ale UE și valabile în domenii similare de activitate? Coerența a fost asigurată și pe durata utilizării fondului?)
            
            
               5) A fost efectuată vreo evaluare a altor intervenții cu obiective similare și s-a ținut cont de o astfel de evaluare în etapa de programare? Pentru perioada de utilizare au fost create mecanisme de coordonare între fond și alte intervenții cu obiective similare? Acțiunile realizate cu sprijin din fond au fost coerente și compatibile cu alte intervenții cu obiective similare?
            
            
                  
            
            
               Complementaritatea (Obiectivele stabilite în programul național și acțiunile corespunzătoare întreprinse au fost complementare cu cele stabilite în cadrul altor politici, în special al politicilor urmărite de statul membru?)
            
            
               6) A fost efectuată vreo evaluare a altor intervenții cu obiective complementare și s-a ținut cont de o astfel de evaluare în etapa de programare? Pentru perioada de utilizare au fost create mecanisme de coordonare între fond și alte intervenții cu obiective similare, în scopul de a se asigura complementaritatea acestora? Au fost create mecanisme de prevenire a suprapunerilor de instrumente financiare?
            
            
            
               Valoarea adăugată a UE (Sprijinul din partea UE a adus vreo valoare adăugată?) 
            
         
         
            
               7) Ce tipuri principale de valoare adăugată a adus sprijinul din fond (volum, domeniu de aplicare, rol, proces)? Ar fi putut statul membru să desfășoare acțiunile necesare pentru punerea în aplicare a politicilor UE în domeniile sprijinite din fond fără sprijinul financiar al acestuia? Care ar fi cele mai probabile consecințe dacă s-ar întrerupe sprijinul oferit din fond? În ce măsură au generat acțiunile sprijinite din fond un beneficiu la nivelul Uniunii? În ce a constat valoarea adăugată a sprijinului operațional? 
            
            
            
               Durabilitatea (Există probabilitatea ca efectele pozitive ale proiectelor derulate cu sprijin din fond să se mențină când nu va mai exista acest sprijin?)
            
            
               8) Care au fost principalele măsuri adoptate de statul membru pentru a asigura durabilitatea rezultatelor proiectelor realizate cu sprijin din fond (atât în etapa de programare, cât și în cea de utilizare)? Au fost create mecanisme de verificare a durabilității în etapa de programare și în cea de utilizare? În ce măsură se preconizează că se vor menține rezultatele/beneficiile acțiunilor finanțate din fond? Ce măsuri au fost adoptate pentru a se asigura continuitatea activităților realizate datorită sprijinului operațional? 
            
            
            
               Simplificarea și reducerea sarcinii administrative (Se poate vorbi de o simplificare a procedurilor de gestionare a fondului și de o reducere a sarcinii administrative pentru beneficiarii acestuia?) 
            
            
               9) S-a observat vreo simplificare pentru beneficiarii fondului ca urmare a procedurilor inovatoare introduse de acesta (opțiunea simplificată în materie de costuri, programarea multianuală, normele naționale de eligibilitate, programele naționale mai cuprinzătoare care creează flexibilitate, sprijinul operațional și regimul special de tranzit pentru Lituania)?
            
            
         
         
      
    ---documentbreak--- NA ---documentbreak--- NA ---documentbreak--- 
      
         
         
            
               ANEXĂ
            
            
               la
            
            
               REGULAMENTUL DELEGAT (UE) …/… AL COMISIEI
            
            
               privind cadrul comun de monitorizare și evaluare prevăzut în Regulamentul (UE) nr. 514/2014 al Parlamentului European și al Consiliului [de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor]
            
            
               Lista indicatorilor comuni de rezultat și de impact pentru rapoartele de evaluare întocmite de statele membre și de Comisie, astfel cum se menționează la articolele 56 și 57 din Regulamentul (UE) nr. 514/2014 al Parlamentului European și al Consiliului 
            
            
            
               Indicatorii pentru evaluarea obiectivelor specifice din Regulamentul (UE) nr. 516/2014 al Parlamentului European și al Consiliului 
            
            
            
               1. Indicatorii aferenți obiectivelor specifice 
            
            
            
               a) Consolidarea și dezvoltarea tuturor aspectelor sistemului european comun de azil, inclusiv a dimensiunii sale externe:
            
            
               i) numărul de locuri adaptate pentru minorii neînsoțiți pentru care s-a acordat sprijin din Fondul pentru azil, migrație și integrare („fondul”), raportat la numărul total de locuri adaptate pentru minorii neînsoțiți;
            
            
                  ii) inventarul dosarelor pendinte în primul grad de jurisdicție, întocmit în funcție de durată;
            
            
                  iii) proporția de hotărâri definitive pozitive pronunțate în faza căii de atac;
            
            
                  iv) numărul de persoane din sistemul de primire (determinat la sfârșitul perioadei de raportare);
            
            
                  v) numărul de persoane din sistemul de primire, raportat la numărul de solicitanți de azil;
            
            
               vi) numărul de locuri de cazare adaptate pentru minorii neînsoțiți, raportat la numărul de minori neînsoțiți;
            
            
               vii) convergența ratelor de recunoaștere a hotărârilor pronunțate în primul/ultimul grad de jurisdicție în statele membre în privința solicitanților de azil din aceeași țară terță.
            
            
         
         
            
               b) Sprijinirea migrației legale către statele membre, în conformitate cu necesitățile economice și sociale ale acestora, precum necesitățile pieței forței de muncă, salvgardând în același timp integritatea sistemelor de imigrație ale statelor membre, precum și promovarea integrării efective a resortisanților din țări terțe:
            
            
               i) proporția de resortisanți din țări terțe care au obținut statutul de rezident pe termen lung din totalul resortisanților din țări terțe;
            
            
                  ii) rata de ocupare: decalajul dintre resortisanții din țări terțe și resortisanții din țara-gazdă;
            
            
                  iii) rata șomajului: decalajul dintre resortisanții din țări terțe și resortisanții din țara-gazdă;
            
            
                  iv) rata de activitate: decalajul dintre resortisanții din țări terțe și resortisanții din țara-gazdă; 
            
            
               v) proporția de persoane care abandonează timpuriu sistemele de educație și formare profesională: decalajul dintre resortisanții din țări terțe și resortisanții din țara-gazdă;
            
            
               vi) proporția de persoane cu vârste cuprinse între 30 și 34 de ani din învățământul terțiar: decalajul dintre resortisanții din țări terțe și resortisanții din țara-gazdă;
            
            
               vii) proporția de persoane amenințate de sărăcie sau excluziune socială: decalajul dintre resortisanții din țări terțe și resortisanții din țara-gazdă.
            
            
            
               c) Consolidarea unor strategii de returnare echitabile și eficace în statele membre, sprijinind combaterea migrației ilegale cu accent pe durabilitatea returnării și pe readmisia efectivă în țările de origine și tranzit:
            
            
               i) numărul de persoane expulzate cu sprijin din fond, raportat la numărul total de persoane returnate în urma unui ordin de a părăsi teritoriul;
            
            
               ii) numărul de persoane returnate cu sprijin din fond în cadrul operațiunilor comune de returnare, raportat la numărul total de persoane returnate cu sprijin din fond;
            
            
               iii) numărul de persoane returnate care au beneficiat, înainte sau după returnare, de asistență de reintegrare cofinanțată din fond, raportat la numărul total de persoane returnate voluntar cu sprijin din fond;
            
            
               iv) numărul de locuri din centrele de custodie publică create/renovate cu sprijin din fond, raportat la numărul total de locuri din centrele de custodie publică;
            
            
               v) numărul de persoane returnate în urma unui ordin de a părăsi teritoriul, raportat la numărul de resortisanți din țări terțe pe numele cărora s-a emis un ordin de a părăsi teritoriul;
            
            
               vi) hotărârile de returnare pronunțate pe numele solicitanților de azil respinși;
            
            
               vii) persoanele returnate efectiv din rândul solicitanților de azil respinși.
            
            
            
               2. Indicatorii pentru măsurarea eficienței, a valorii adăugate și a durabilității, astfel cum sunt prevăzuți în Regulamentul (UE) nr. 514/2014 
            
            
         
         
            
               d) Măsurarea și evaluarea eficienței, a valorii adăugate și a durabilității:
            
            
                  i) numărul de persoane cu echivalent normă întreagă din cadrul autorității responsabile, al autorității delegate și al autorității de audit care se ocupă cu utilizarea FAMI și sunt plătite din bugetul pentru asistență tehnică sau din bugetele naționale, raportat la numărul de proiecte realizate și la cuantumul fondurilor solicitate pentru exercițiul financiar;
            
            
                  ii) asistența tehnică plus costurile administrative (indirecte) ale proiectelor, raportate la cuantumul fondurilor solicitate pentru exercițiul financiar;
            
            
                  iii) rata de absorbție a fondului.
            
            
         
         
      
    ---documentbreak--- NA ---documentbreak--- NA ---documentbreak--- NA ---documentbreak--- 
      
         
         
            
               ANEXĂ
            
            
               la
            
            
               REGULAMENTUL DELEGAT (UE) …/… AL COMISIEI
            
            
               privind cadrul comun de monitorizare și evaluare prevăzut în Regulamentul (UE) nr. 514/2014 al Parlamentului European și al Consiliului [de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor]
            
            
               Lista indicatorilor comuni de rezultat și de impact pentru rapoartele de evaluare întocmite de statele membre și de Comisie, astfel cum se menționează la articolele 56 și 57 din Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor.
            
            
            
               Indicatorii pentru evaluarea obiectivelor specifice din Regulamentul (UE) nr. 513/2014 prin care se instituie, în cadrul Fondului pentru securitate internă, Instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor și din Regulamentul (UE) nr. 515/2014 prin care se instituie, în cadrul Fondului pentru securitate internă, Instrumentul de sprijin financiar pentru frontiere externe și vize.
            
            
            
               1. Indicatorii aferenți obiectivelor specifice 
            
            
               a) Sprijinirea politicii comune în materie de vize în vederea facilitării călătoriilor în scopuri legitime, asigurarea unei înalte calități a serviciilor oferite solicitanților de viză, asigurarea egalității de tratament pentru resortisanții din țările terțe și combaterea migrației ilegale:
            
            
               i) numărul de misiuni care au vizat domeniul vizelor și au fost efectuate cu sprijin din Fondul pentru securitate internă („fondul”) în cadrul evaluărilor Schengen;
            
            
                  ii) numărul de recomandări formulate în urma evaluărilor Schengen care au vizat domeniul vizelor și au fost implementate cu sprijin din fond, raportat la numărul total de recomandări formulate; 
            
            
                iii) numărul de persoane cu documente de călătorie falsificate care au fost detectate la consulate cu sprijin din fond;
            
            
                  iv) numărul de persoane care au solicitat o viză Schengen în afara țării lor de 
                     reședință;
            
            
                  v) numărul de țări din lume ai căror cetățeni au nevoie de viză și în care numărul de state membre prezente sau reprezentate a crescut.
            
            
            
               b) Sprijinirea gestionării integrate a frontierelor, inclusiv a promovării armonizării în continuare a măsurilor adoptate în domeniul gestionării frontierelor, în conformitate cu standardele comune ale Uniunii și prin împărtășirea informațiilor între statele membre și între statele membre și Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene („Frontex”), în vederea asigurării, pe de o parte, a unui nivel uniform și ridicat de control și protecție a frontierelor externe, inclusiv prin combaterea imigrației ilegale, și, pe de altă parte, a fluidizării trecerii frontierelor externe, în conformitate cu acquis-ul Schengen, garantând, în același timp, accesul la protecție internațională pentru persoanele ce au nevoie de aceasta, în conformitate cu obligațiile privind drepturile omului asumate de statele membre, inclusiv cu principiul nereturnării:
            
            
                  i) numărul de misiuni care au vizat domeniul frontierelor și au fost efectuate cu sprijin din fond în cadrul evaluărilor Schengen;
            
            
                  ii) numărul de recomandări formulate în urma evaluărilor Schengen care au vizat domeniul frontierelor și au fost implementate cu 
                     sprijin din fond, raportat la numărul total de recomandări formulate;
            
         
         
            
               iii) numărul de echipamente care au fost utilizate în cursul operațiunilor coordonate de Frontex și achiziționate cu sprijin din fond, raportat la numărul total de echipamente utilizate pentru operațiunile coordonate de Frontex; 
            
            
               iv) numărul de treceri neregulamentare ale frontierei detectate la frontierele externe ale UE a) între punctele de trecere a frontierei; b) la punctele de trecere a frontierei;
            
            
               v) numărul de căutări în Sistemul de Informații Schengen (SIS) II;
            
            
               vi) numărul de persoane cu documente de călătorie falsificate care au fost detectate la punctele de trecere a frontierei.
            
            
            
               c) Prevenirea criminalității. combaterea criminalității transfrontaliere, a formelor grave de criminalitate și a criminalității organizate, inclusiv a terorismului, și consolidarea coordonării și cooperării dintre autoritățile de aplicare a legii și alte autorități naționale din statele membre, inclusiv cu Europol sau cu alte organisme competente ale Uniunii, și cu organizațiile din țările terțe și organizațiile internaționale relevante:
            
            
               i) rezultatele acțiunilor desfășurate cu sprijin din fond care au condus la dezmembrarea grupurilor infracționale organizate;
            
            
               ii) numărul/valoarea bunurilor obținute din activități infracționale care au fost înghețate, sechestrate și confiscate în urma unor acțiuni desfășurate în temeiul Regulamentului (UE) nr. 513/2014;
            
            
               iii) numărul de infracțiuni, persoane suspectate, urmăriri penale și condamnări înregistrate de poliție în urma unor acțiuni desfășurate în temeiul Regulamentului (UE) nr. 513/2014;
            
            
               iv) cantitatea de droguri confiscate cu sprijin din fond, componenta „criminalitate organizată”;
            
            
               v) numărul de victime ale infracționalității care au beneficiat de protecție sau asistență;
            
            
               vi) volumul de informații comunicate în cadrul Prüm (calculat pe baza numărului total de comparații de ADN pe an; pe baza numărului total de comparații de amprente digitale pe an; pe baza numărului total de comparații de date de înregistrare a autovehiculelor pe an);
            
            
               vii) volumul de informații comunicate în cadrul aplicației de rețea pentru schimbul securizat de informații (SIENA) (calculat pe baza numărului de cazuri SIENA deschise pe an de statele membre, Europol și părțile terțe; pe baza numărului de mesaje comunicate anual în SIENA de statele membre, Europol și părțile terțe);
            
            
               viii) volumul de date comunicate prin intermediul sistemului informațional Europol (EIS) [calculat pe baza numărului de persoane și obiecte introduse în sistemul informațional Europol de către statele membre într-un an; pe baza numărului de persoane și obiecte introduse în EIS de către statele membre într-un an (persoane suspectate, persoane condamnate); pe baza numărului de căutări efectuate de statele membre în EIS într-un an].
            
            
            
               d) Consolidarea capacității statelor membre și a Uniunii de a gestiona într-un mod eficace riscurile și situațiile de criză legate de securitate, de a se pregăti și a proteja persoanele și infrastructurile critice împotriva atacurilor teroriste și a altor incidente legate de securitate:
            
            
               i) volumul de atacuri teroriste (calculat pe baza numărului de atacuri teroriste eșuate, dejucate sau săvârșite; pe baza numărului de decese cauzate de atacurilor teroriste).
            
            
            
               2. Indicatorii pentru măsurarea eficienței, a valorii adăugate și a durabilității, astfel cum sunt prevăzuți în Regulamentul (UE) nr. 514/2014 
            
            
         
         
            
               e) Măsurarea și evaluarea eficienței, a valorii adăugate și a durabilității:
            
            
               i) numărul de persoane cu echivalent normă întreagă din cadrul autorității responsabile, a autorității delegate și a autorității de audit care se ocupă cu utilizarea fondului și sunt plătite din bugetul pentru asistență tehnică sau din bugetele naționale, raportat la numărul de proiecte realizate și la cuantumul fondurilor solicitate pentru exercițiul financiar;
            
            
                  ii) asistența tehnică plus costurile administrative (indirecte) ale proiectelor, raportate la cuantumul fondurilor solicitate pentru exercițiul financiar;
            
            
                  iii) rata de absorbție a fondului;
            
            
                  iv) numărul de echipamente în uz la 2 ani de la achiziție/numărul de echipamente achiziționate cu sprijin din fond (> 10 000 EUR); 
            
            
               v) proporția pe care cheltuielile de întreținere a echipamentelor achiziționate cu sprijin din fond o reprezintă în contribuția totală a Uniunii la acțiunile cofinanțate din fond.